CELEX: 32007R1220
Language: mt
Date: 2007-10-18 00:00:00
Title: Regolament tal-Kummissjoni (KE) Nru 1220/2007 tat- 18 ta’ Ottubru 2007 li jimmodifika l-prezzijiet rappreżentattivi u l-ammonti tad-dazji addizzjonali fuq l-importazzjoni tal-melassa fis-settur taz-zokkor, stabbiliti mir-Regolament (KE) Nru 1110/2007

19.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 275/25
            
         REGOLAMENT TAL-KUMMISSJONI (KE) Nru 1220/2007
   tat-18 ta’ Ottubru 2007
   li jimmodifika l-prezzijiet rappreżentattivi u l-ammonti tad-dazji addizzjonali fuq l-importazzjoni tal-melassa fis-settur taz-zokkor, stabbiliti mir-Regolament (KE) Nru 1110/2007
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 318/2006 ta' l-20 ta' Frar 2006 dwar l-organizzazzjoni komuni tas-swieq fis-settur taz-zokkor u b’mod partikolari l-artikolu 27(2) tiegħu (1),
   Wara li kkunsidrat ir-Regolament tal-Kummissjoni (KE) Nru 951/2006 tat-30 ta' Ġunju 2006 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 318/2006 f’dak li jikkonċerna kummerċ ma’ pajjiżi terzi fis-settur taz-zokkor (2), u b'mod partikulari l-Artikolu 34(2), it-tieni subparagrafu, it-tieni sentenza tiegħu,
   Billi:
   
               (1)
            
            
               L-ammonti tal-prezzijiet rappreżentattivi u tad-dazji addizzjonali applikabbli għall-importazzjoni tal-melassa mill-1 ta' Ottubru 2007 'l quddiem ġew stabbiliti mir-Regolament tal-Kummissjoni (KE) Nru 1110/2007 (3).
            
         
               (2)
            
            
               L-informazzjoni li l-Kummissjoni għandha f'idejha llum twassal biex dawn l-ammonti jiġu mmodifikati, skond ir-regoli ddettaljati pprovduti fir-Regolament (KE) Nru 951/2006,
            
         ADOTTAT DAN IR-REGOLAMENT:
   Artikolu 1
   Il-prezzijiet rappreżentattivi u d-dazji addizzjonali applikabbli għall-importazzjoni tal-prodotti msemmija fl-Artikolu 34 tar-Regolament (KE) Nru 951/2006, stabbiliti mir-Regolament (KE) Nru 1110/2007, huma mmodifikati u jingħataw fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fid-19 ta’ Ottubru 2007.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 18 ta’ Ottubru 2007.
      
         
            Għall-Kummissjoni
         
         Jean-Luc DEMARTY
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  U L 58, 28.2.2006, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 247/2007 tal-Kummissjoni (ĠU L 69, 9.3.2007, p. 3).
   
      (2)  ĠU L 178, 1.7.2006, p. 24. Ir-Regolament kif emendat l-aħħar bir-Regolament (KE) Nru 2031/2006 (ĠU L 414, 30.12.2006, p. 43).
   
      (3)  ĠU L 253, 28.9.2007, p. 7.
   
      ANNESS
      L-ammonti mmodifikati tal-prezzijiet rappreżentattivi u l-ammonti tad-dazji addizzjonali fuq l-importazzjoni tal-melassa fis-settur taz-zokkor applikabbli mid-19 ta’ Ottubru 2007
      
                  (EUR)
               
            
                  Kodiċi NM
               
               
                  Ammont tal-prezz rappreżentattiv għal kull 100 kg nett tal-prodott ikkonċernat
               
               
                  Ammont tad-dazju addizzjonali għal kull 100 kg nett tal-prodott ikkonċernat
               
               
                  Id-dazju li għandu jiġi applikat fuq l-importazzjoni b'riżultat tas-sospensjoni msemmija fl-Artikolu 40 tar-Regolament (KE) Nru 951/2006 għal kull 100 kg nett tal-prodott ikkonċernat (1)
                  
               
            
                  1703 10 00  (2)
                  
               
               
                  8,38 
               
               
                  —
               
               
                  0 
               
            
                  1703 90 00  (2)
                  
               
               
                  10,29 
               
               
                  —
               
               
                  0 
               
            
         (1)  Skond l-Artikolu 40 tar-Regolament (KE) Nru 951/2006, dan l-ammont jieħu post ir-rata tad-dazju doganali komuni stabbilita għal dawn il-prodotti.
      
         (2)  Stabbilit għall-kwalità standard kif iddefinita fl-Artikolu 27 tar-Regolament (KE) Nru 951/2006.